**สะเดาเทียม**

 

ชื่อวิทยาศาสตร์ Azardirachta excelsa (Jack) Jacobs

วงศ์ MELIACEAE

ชื่ออื่น สะเดาช้าง

ลักษณะ

ไม้ต้น ขนาดใหญ่ไม่ผลัดใบ สูง 30 - 40 เมตร ลำต้นเปลาตรง

เปลือก เรียบเมื่ออายุยังน้อย เมื่อมีอายุมากขึ้นเปลือก จะแตกล่อนเป็นแผ่น

ใบ ประกอบรูปขนนก ก้านใบยาว 20 -60 เซนติเมตร เรียงสลับกันเป็นกระจุกที่ปลายกิ่ง ใบย่อย เยื้องสลับกันเล็กน้อย จำนวน 7 - 11 คู่ แผ่นใบย่อยรูปไข่ กว้าง 3 - 4 เซนติเมตร ยาว 5 - 8 เซนติเมตร ปลายใบแหลม โคนใบสอบ ในสีเขียวอ่อน

ดอก ออกรวมเป็นช่อตามง่ามใบสีขาวหรือสีเขียวอ่อน

ผล รูปไข่เมื่อแก่สีเหลือง ผลแก่ไม่แตก เปลือกหนา เนื้อในเมล็ดมีกลิ่นแรงมีเมล็ดเดียว

นิเวศวิทยา พบขึ้นทั่วไปทางภาคใต้ ตั้งแต่จังหวัดชุมพรลงไป ส่วนมากพบขึ้นอยู่ตามเรือกสวน

ออกดอก เดือนมีนาคม ผลแก่ พฤษภาคม - มิถุนายน

ขยายพันธุ์ โดยเมล็ด

ปฏิบัติต่อเมล็ดและการเพาะเมล็ด แช่ผลสุกสะเดาเทียมไว้ 1 คืน แล้วขยำให้เปลือกและเนื้อหลุดออก เหลือแต่ส่วนเมล็ดนำไปผึ่งในที่ร่มรำไร จนกระทั่งแห้งจึงนำไปเพาะ

ข้อสังเกตและผลการทดลอง

1. เมล็ดงอกใช้เวลาประมาณ 7 วัน

2. ช่วงเวลาที่ใช้ในการเพาะประมาณ 12 เดือน

ประโยชน์ เป็นไม้โตเร็ว เนื้อไม้คุณภาพดี ปลวกและมอดไม่ค่อยทำลาย สามารถนำมาใช้ประโยชน์ได้เกือบทุกส่วน เนื้อไม้ใช้ทำเครื่องเรือนเครื่องแกะสลัก ดอกอ่อนใช้รับประทานได้ เมล็ดนำมาสกัดสารทำยาฆ่าแมลง เปลือกต้มทำ ยาแก้บิดหรือท้องร่วง

ลักษณะทางพฤกษ์ศาสตร์

ไม้ต้นขนาดใหญ่ สูง 30 - 40 เมตร ลำต้นตรง เปลือกเรียบเมื่ออายุยังน้อย เมื่ออายุมากขึ้นจะแตกล่อนเป็นแผ่น ใบประกอบรูปขนนก ใบย่อยเยื้องสลับกันเล็กน้อย จำนวน 7 - 11 คู่ ใบย่อยรูปไข่ ปลายใบแหลม ดอกออกรวมเป็นช่อตามง่ามใบสีขาว ผลรูปไข่ เมื่อแก่สีเหลือง มีเมล็ดเดียว

แหล่งที่พบ

พบขึ้นทั่วไปในป่าที่ราบทางภาคใต้ ออกดอกในช่วงเดือนมีนาคม

ส่วนที่ใช้เป็นยา

เปลือก

ประโยชน์และสรรพคุณยาไทย

เนื้อไม้ นำมาใช้ประโยชน์ได้เกือบทุกส่วน ใช้ทำเครื่องเรือนเครื่องแกะสลัก

ดอกอ่อน รับประทานได้เหมือนสะเดาบ้าน

เปลือก ต้มกินเป็นยาแก้บิดหรือท้องร่วง